Nép(Dia)Dal Projekt - Tudástár - Tempus Közalapítvány
FőoldalTudástárMódszertani ötletgyűjtemény és Digitális módszertárNép(Dia)Dal Projekt
Közzétéve 2016-07-15 20:58:26
1.	A projekt SNI-s tanulócsoportra készült, a tanulók informatikai ismeretei, lehetőségei elmaradnak kortársaikétól, ám ez nem befolyásolta a projekttervet, csupán több segítséget igényelnek a gyerekek.
2.	A projekt során a tanulók csoportokban végeznek kutatásokat a közvetlen környezetükben népművészet, népköltészet témakörben.
3.	A projekt során a népművészet, népköltészet, népdalok, hagyományok, népi mesterségek, nyelvjárások, stb. témakört dolgozzuk föl több tantárgy érintésével: vizuális kultúra, hon- és népismeret, ének-zene, magyar nyelv és irodalom, informatika.
4.	A projekt megvalósításának időtartama: 25 tanóra (25x45perc), de részleteiben is megvalósítható, akár 10, 15, vagy 20 tanórában.
6.	Internetes adatbázisok segítségével, irányított gyűjtőmunkával kiegészítik a témát a számukra legérdekesebb "felfedezésekkel".
7.	A tanulók a kutatási tapasztalataikat, valamint az összegyűjtött információkat kutatási naplóban rögzítik, majd digitális formában - plakát - társaikkal is megosztják.
8.	A projekt során játékos formában, ezáltal versenyhelyzetet teremtve - mindennapi (Redmenta) kvíz segítségével - ellenőrzik az átadott ismereteket.
9.	A tanulócsoportok a projekt során népdalokhoz dia-sorozatokat készítenek LapodaMese program segítségével.